b'\n_START_ARTICLE_\nLielupe\n_START_PARAGRAPH_\nLielupe (nem\xc5\xa1ko Kurl\xc3\xa4ndische Aa) je latvijska reka. Naziv reke v latvij\xc5\xa1\xc4\x8dini pomeni Velika reka. Dol\xc5\xbeina reke je 119 km oziroma 310 km, \xc4\x8de se upo\xc5\xa1teva \xc5\xa1e tok reke Nemun\xc4\x97lis. Pore\xc4\x8dje reke zna\xc5\xa1a 17.600 km\xc2\xb2. Povpre\xc4\x8den pretok vode zna\xc5\xa1a 106 m\xc2\xb3/s, v obdobju poplav pa so namerili tudi pretok 1.380m\xc2\xb3/s.\n_START_SECTION_\nZemljepis\n_START_PARAGRAPH_\nReka Lielupe nima pravega re\xc4\x8dnega izvira, temve\xc4\x8d nastane z zlitjem rek Nemunelis in M\xc5\xab\xc5\xa1a v bli\xc5\xbeini mesta Bauske. V zgornjem toku reka te\xc4\x8de po dolomitni podlagi ustvarjajo\xc4\x8d re\xc4\x8dno dolino z nana\xc5\xa1anjem nabranega materiala. Srednji tok reke se pri\xc4\x8dne okoli mesta Me\xc5\xbeotne, kjer se pri\xc4\x8denja \xc5\xa1iriti in ustvarjati meandre kar pove\xc4\x8duje njeno globin. Na podro\xc4\x8dju zgodovinske pokrajine Semigallie reka nadaljuje s \xc5\xa1irjenjem svojega toka, saj na svoji poti nima ve\xc4\x8djih naravnih ovir. S tem se spreminja tudi relief re\xc4\x8dne okolice, saj so se razvila \xc5\xa1tevilna mo\xc4\x8dvirja s trsti\xc4\x8devjem, rogozom in re\xc4\x8dnimi travami. V svojem srednjem toku reka zaradi ja\xc4\x8danje bo\xc4\x8dne erozije ustvarja podkvasta jezera in mrtvice, kar upo\xc4\x8dasnjuje njen tok._NEWLINE_V svojem spodnjem toku reka pri\xc4\x8denja te\xc4\x8di vzporedno z razprostiranjem Ri\xc5\xa1kega zaliva in je tako pri mestu J\xc5\xabrmala od Balti\xc5\xa1kega morja oddajena vsega 27 km. Ve\xc4\x8dji del reke se izliva v Balti\xc5\xa1ko morje, medtem, ko se en njen, manj\xc5\xa1i del odvaja in se vliva v reko Zahodno Dvino (Daugavo). Dana\xc5\xa1nje ustje reke se je oblikovalo okoli leta 1755, do takrat je bila Lielupa manj\xc5\xa1i kanal, ki je povezoval Ri\xc5\xa1ki zaliv in Rigo._NEWLINE_Reka dobi 50-55% svoje vodne mase iz stopljenega ledu in Sneg|snega in ima posledi\xc4\x8dno sne\xc5\xbeno-de\xc5\xbeevni re\xc5\xbeim, ki je ovisen od toplitve snega v vi\xc5\xa1jih podro\xc4\x8djih.\n_START_SECTION_\nPlovnost reke\n_START_PARAGRAPH_\nGlobina reke Lielupe je do mesta Jelgava med 5 in 15 m, kar omogo\xc4\x8da ladijski prevoz do Rige in Jelgave. To je bil tudi prevladujo\xc4\x8di na\xc4\x8din prevoza te\xc5\xbekih bremen, ob izgradnji \xc5\xbeeleznice Riga-Jelgava v poznem 19. stoletju|. V poznem 19. stoletju in v 20. stoletju je po reki potekal intenziven tovorni promet iz glinokopv in kamnolomov ob toku reke za potrebe opekarn na obeh bregovih Lielupe in v Rigi. Ve\xc4\x8djo uporabo re\xc4\x8dnega prevoza, jahtnega turizma kot vodnih \xc5\xa1portov pa onemogo\xc4\x8dajo nasedline peska, ki se nabirajo pred izlivom reke.\n_START_SECTION_\nZgodovina\n_START_PARAGRAPH_\nReka Lielupe se prvi\xc4\x8d omenja v zgodovinskih virih leta 1219.\n_START_SECTION_\nRibji fond v reki\n_START_PARAGRAPH_\nV reki Lielupe \xc5\xbeivijo orade, \xc5\xa1\xc4\x8duke, ostri\xc5\xbei, linji in jegulje. Vrhunec ribi\xc5\xa1ke sezone je pomladi.'